Den Vest-Sjællandske Avis, 1818-12-12
Oversigt over Dagens udenlandske Nyheder. Hvad der end mere har biedraget til at formere Rygterne om krigerigske Udsigter, som have viist sig i det sydostlige Europa, er at de Østerrigske Tropper som hiemkomme fra Frankerige siges at skulle forlægges til Siebenburgen og Ungarn, og at Staden Eperies i dette Rige skal ophøies til en Fæstning. – Naar disse svage Symptomer paa forestaaende Uroeligheder undtages, og af hvilke dog intet sikkert lader sig slutte, saa har Europas Stilling aldrig havt et roeligere, mere betryggende og for Menneskehedens Vel mere lovende Udseende end i nærværende Øieblik, og naar man kun nu vil i de katholske Stater begynde at formilde Overtroen noget, og at tillade Fornuftens Oplysning efterhaanden at udbrede sine velgiørende Straaler, saa har man Grund til at være tilfreds i vor Verdensdeel. Hvilken velgiørende Virkning en fand Oplysning har paa et Lands Beboere, sees allerbedst af de protestantiske Landes Tilstand, hvor Almuen er mindst lastværdig og meest roelig; gaaer man derimod ned over Pyrenæerne og Alperne til de sydligste Lande af Europa, hvor Overtroen endnu er i sin fulde Styrke, saa seer man Landene opfyldte af Røvere, hører tale om Mord og andre Misgierninger som noget sædvanligt, og bemærket en uroelig og giærende Aand iblandt disse Landes Jndvaanerne; dette er Tilfældet i Tyrkiet, hvor Folkets oprøriske Tænkemaade er farligere for Regieringen end dens udvortes Fiender, paa den Pyrenæiske Halvøe, hvor Jnqvisitionens strænge Haand er fornøden for at holde den uroelige Aand, som hersker blandt Folket, i Tømme; i det midterste og sydlige Jtalien, hvor Røveriet har sit faste og uudryddelige Sæde, da det udspringer af den herskende Mangel paa Folkedannelse og den overveiende Overtroe, og endelig paa de Jtalienske Øer hvis naturlige Rigdom og Skiønhed afgive en mærkelig Contrast mod deres Beboeres Aands Fattigdom og moralske Fordærvelse. Paa Øen Sardinien, som i Særdeleshed har været bekiendt for det lave Trin af Cultur, hvorpaa dens Jndvaanere hidindtil have staaet, have nu ogsaa betydelige Uroeligheder yttret sig; Kongen har maattet sende Greve Theon di Rival som Gouverneur til Øen med et anseeligt Antal Tropper, for at bringe Roelighed igien til Veie, som paa flere Steder har været meget forstyrret især i Landsbyen Auggis, 300 Scudi ere udlovede til Belønning for enhver, som kan udlevere nogen af Oprørstifterne i Øvrighedens Hænder. – De Egne i de protestantiske Stater hvor de fleste Levninger af Barbarie endnu viser sig ere Strandbredderne, hvis Beboere det falde vanskeligt at lade Menneskekiærligheden faae Herredømmet over Begiærligheden; saaledes har man nyelig havt den sørgelige Efterretning fra Ostfriesland, at henimod 100 Bønder havde bevæbnet sig med Prygle for at udplyndre det strandede Skib Brittannien; Militairen maatte rykke de Skibbrudne tilhielp, to Bønder bleve skudte af Kyrassererne og 22 ere indbragte i Arrest i Aurich. Ved faadanne Udbrud af Lastværdighed blive Statsbestyrerne giort opmærksomme paa hvad der fortrinligt skal haves for Øie ved Ungdommens Dannelse. – Det er altid sørgeligere at see saadanne skiændige Handlinger passere i et christeligt og oplyst Land end i et barbarisk hvor man ikke kan vente andet, faaledes bører man fra Tripolis, at den Amerikanske Consul Hr. Jones gik paa Jagd tilligemed sin Secretair og den Danske Consul; ved et Tilfælde blev han adskilt fra dem, hvorpaa 3 Maurer i Admiralen Murads Tieneste kom til og overfaldt ham saaledes med Stokkeprygl, at han var bleven dræbt naar ikke hans Venner vare komne ham til Hielp; saa blodig som han var blev han bragt til eet af Beyens Lyststeder; denne sammenkaldte alle Consulerne. Murad som er en Engelsk Renegat og en personlig Fiende af Hr. Jones, tog Flugten og blev tillige forviist af Beyen, af de 3 Maurer blev een henrettet, paa een bleve Hænderne afhuggede, og een fik Stokkeprygl; og da den Amerikanske Efcadre viiste sig for Tripolis for at forlange Erstatning for den begaaede Fornærmelse, var Sagen saaledes afgjort. – De svigefulde Directeurer for den Malmøer Banke ere nu paa Veien til at faae deres Straf, den Svenske Hofret har dømt dem til Udstilling i Gabestokken og at sættes i Fængsel i 10 Aar, det kommer nu an paa hvorvidt Kongen vil stadfæste denne Dom.